text: Viernes, 3 de marzo de 2017 | Leída 11 veces
  El Cine Club projecta aquest divendres el clàssic d'aventures dels 80 'The Goonies'
  L'Espai Maragall acollirà, aquest divendres, la projecció de The Goonies, el clàssic d'aventures que Richard Donner va dirigir l'any 1985.
  El film, basat en una historia de Steven Spielberg, el protagonitza el Mikey, un nen de 13 anys que juntament amb el seu germà gran i els seus amics formen un grup que es fan anomenar "els Goonies". Un dia decideixen pujar a la golfa de la seva casa, on el seu pare hi guarda antiguitats. Allà troben el mapa d'un tresor perdut que data del segle XVII, de l'època dels pirates, i decideixen sortir a buscar-ho replets d'esperit aventurer
  El passi de la cinta es farà aquest divendres, a partir de les 22 hores, a l'Espai Maragall. El preu de l'entrada costa 4,5 euros, i 4 euros per als socis del Cine Club Gavà. Les entrades es poden adquirir a les taquilles, a partir d'una hora abans de l'inici de la pel·lícula.